kardosdrur/scandi-wiki huggingface dataset:
Jean-Pierre Ponnelle

Jean-Pierre Ponnelle (født 19. februar 1932, død 11. august 1988) var en anerkendt fransk operainstruktør.

Biografi 
Ponnelle blev født i Paris. Han studerede filosofi, kunst og historie og begyndte i 1952 sin karriere som teaterdesigner i Tyskland med en opsætning af Boulevard Solitude af Hans Werner Henze. Ponnelle blev særligt påvirket af Georges Wakhévitch, som også designede kulisser og kostumer til skuespil, ballet og opera.

I 1962 instruerede Ponnelle sin første produktion af Richard Wagners Tristan und Isolde i Düsseldorf. Hans opsætning af samme opera ved Bayreuther Festspiele i 1981 fik ros som en æstetisk meget tiltalende produktion af værket.

Ponnelles værk omfatter produktioner for Metropolitan Opera og San Francisco Opera, en TV-produktion af Puccinis Madama Butterfly i 1974 med Mirella Freni og en ung Plácido Domingo) samt filmindspilninger af Le nozze di Figaro i samarbejde med dirigenten Karl Böhm. Hans opsætning af Mozarts dengang forsømte La Clemenza di Tito i Köln var med til at vække interesse for operaen som et standardværk.

Ponnelle har også været en hyppig gæsteinstruktør på Salzburg Festival.

Ponnelles produktioner har ofte været kontroversielle. Hans Aida på Covent Garden i 1986 med unge drenge i stedet for de sædvanlige balletdansere blev buhet ud og aldrig sat op igen, selvom hans tidligere Don Pasquale på samme teater havde været en stor succes., som hans fortolkninger af velkendte værker havde været det.

Han døde i München i 1988 efter et tragisk fald i orkestergraven efter prøver på Carmen med Israel Philharmonic Orchestra under Zubin Mehta. Hans søn er dirigenten Pierre-Dominique Ponnelle; hans nevø er guitarist og producer Jean Pierre Danel.

Indspilninger 

 Ponnelle har instrueret tre operafilm med værker af Claudio Monteverdi for Zürich Oper: L'Orfeo (1978), Il ritorno d'Ulisse in patria (1979) og L'incoronazione di Poppea (1979), alle med Nikolaus Harnoncourt som dirigent.
 Den første filmindspilning af Rigoletto (1982) baseret på Giuseppe Verdis opera fra 1851med dirigenten Riccardo Chailly og Wiener Philharmoniker samt Konzertvereinigung Wiener Staatsopernchor. Luciano Pavarotti, Ingvar Wixell og Edita Gruberova. DVD: Deutsche Grammophon
 Tristan und Isolde med Daniel Barenboim og Orchester der Bayreuther Festspiele. De bærende sangkræfter var René Kollo, Johanna Meier, Matti Salminen, Hermann Becht og Hanna Schwarz, Unitel 1983, Laserdisc Philips 070-509-1
 Madama Butterfly med Herbert von Karajan som dirigent og Wiener Philharmoniker. De bærende sangkræfter var Mirella Freni, Plácido Domingo og Christa Ludwig. Deutsche Grammophon 00440 073 4037

Referencer

Links 
 John Rockwell, "Jean-Pierre Ponnelle, 56, Is Dead; Was Opera Director And Designer", New York Times, 12. august 1988
 "Grand Operator", The Guardian, (London), 13. august 1988 (Nekrolog)
 IMdB-opslag med en liste over Ponnelles større produktioner indenfor film, TV og teater

Operainstruktører fra Frankrig
Personer fra Paris
Modeblog

En modeblog er karakteriseret ved at bloggerne, som ofte er modeinteresserede piger i aldersgruppen 18-35, skriver om de seneste tendenser og ikke mindst deres eget tøj – hvad de har på i dag og hvad de gerne vil købe i morgen.

Antallet er støt stigende og modebranchen har opdaget vigtigheden af disse blogs. De toneangivende bloggere inviteres med til modeshows, hvor der rapporteres live fra første række, ligesom mange får tilsendt vareprøver fra nye og etablerede firmaer, som så håber på positiv omtale og øget salg.

Kendskabet til modeblogs spredes som hovedregel via henvisninger i blogs eller kommentarer til disse, men der er også oprettet flere portaler forsøger at samle de bedste modeblogs.

Eksterne henvisninger 
 Modeblogs kort fortalt: potentialer og faldgruber

Blog
World Wide Web
Vindum Overgård

Vindum Overgård er en hovedgård i Vindum Sogn, i det tidligere Middelsom Herred, Bjerringbro Kommune, Viborg Amt, nu i Viborg Kommune. Gården ligger sammen med Vindum Kirke lidt nordvest for landsbyen Vindum, ca. 5 km vest for Bjerringbro, og 3 k. nord for Tange. Gårdens historie går tilbage til slutningen af 1400-tallet.

I 1648 blev den overtaget af rigsmarsk Anders Bille, der stod for opførelsen af en trefløjet ladegård, hvis sydfløj omkring 1677 blev ombygget til den hovedbygning der er der i dag. Det er en
grundmuret, hvidkalket bygning med kamtakkede gavle og frontispice. En fløj mod syd er bygget i 1800-tallet som aftægtsbolig.

Eksterne kilder og henvisninger 
 J.P. Trap: Danmark 5. udgave 1962.
 Den Store Danske om Vindum Overgård

Herregårde i Viborg Kommune
Herregårde i Viborg Amt
Tillisch

Tillisch er en fra Schlesien stammende patricierslægt, der allerede forekommer i 14. århundrede. En linje blev 1556 adlet af kejser Ferdinand, andre linjer optoges 1665 og 1680 i den bøhmiske ridderstand. Slægten kom til Danmark i 17. århundrede Henrik Vilhelm Tillisch (1720-1761) gjorde først tjeneste som kammerjunker, udnævntes 1746 til amtmand over Stavanger Amt og kort før sin død til generalvejmester søndenfjelds. Hans søn, oberst, kammerherre Georg Frederik Tillisch (1759-1845), hvis descendenter ved kgl. åbent brev af 22. juli 1872 blev anerkendt som hørende til den danske adel, var fader til amtmand på Færøerne, senere i Aabenraa Amt, kammerherre Christian Ludvig Tillisch (1797-1844), der fra 1841 var Christian VIII's meget indflydelsesrige kabinetssekretær, til gehejmekonferensråd Frederik Ferdinand Tillisch (1801-1889), til sognepræst for Herlufsholm Sogn Paul Christian Tillisch (1805-1876), hvis søn, kammerherre George Frederik Tillisch (1835-1917), først var stiftamtmand i Viborg Stift, senere amtmand over Præstø Amt, og endelig til generalmajor Johan Sigismund Møsting Tillisch (1810-1887).

Kilder 

  Opslag af Poul Bredo Grandjean

 
Adelsslægter fra Danmark
Adelsslægter fra Schlesien
Salmonsens
Why You Wanna Trip on Me

Why You Wanna Trip on Me er en sang af den amerikanske popsanger Michael Jackson. Sangen ligger på hans album Dangerous fra 1991. Sangen har ingen tilhørende musikvideo.

Handling 
I Why You Wanna Trip on Me on me spørger Michael Jackson, om hvorfor folk vil fokusere på hans fejl og mangler, sandsynligvis med hentydning til hudfarven, da Michael Jackson havde fået vitiligo på det tidspunkt. Mange mennesker troede på det tidspunkt ikke på, at han havde vitiligo, og de mente, at han farvede sin hud lys. I sangen synger Michael Jackson om store samfundsproblemer, som stoffer, sygdomme, folk der ikke udfører deres job (We got school teachers who don't wanna teach synger han) samt analfabeter.

Sange af Michael Jackson
Ligkiste

En kiste er en boks der anvendes enten til visning, begravelse eller ligbrænding af døde mennesker.

I Danmark er det et lovkrav at alle afdøde begraves eller kremeres i en kiste.

Ved transport over landegrænser skal den afdøde placeres i en såkaldt zinkkiste, som lukkes til for at kroppen ikke spreder sygdomme under transporten.

Kister vejer normalt mellem 35 og 75 kg. Zinkkister vejer mellem 20-30 kg.

Referencer

Eksterne henvisninger 

Død
Beholdere
Unmasked

Unmasked er en bog fra 2009 af den canadiske forfatter og journalist Ian Halperin. Bogens fulde titel er Unmasked-Michael Jackson, de sidste år af hans liv. Bogen omtaler de sidste år af Michael Jacksons liv. Ifølge Ian Halperin kunne Michael Jackson umuligt gennemføre This is it-koncerterne. Ian Halperin mener, at Michael Jackson vidste det, og at hans rådgivere vidste det.

Handling 
Bogen handler om de sidste år af Michael Jacksons liv. I starten var bogen tiltænkt for at fælde Michael Jackson som pædofil, skriver Ian Halperin. Han skriver flere gange i bogen, at han blev mere og mere overbevist om, at Michael Jackson var uskyldig. Dette er blandt andet på baggrund af at Jordan Chandler var under påvirkning af amorbarbital. Bogen er ordnet kronologisk, så pædofilisagen genoptages senere i bogen. I bogen skriver Ian Halperin, at Michael Jackson var meget syg og umuligt kunne have gennemført This is it-koncerterne.

Personer 
I bogen optræder følgende personer med betydelige roller:
 Michael Jackson: Hoedpersonen som det hele handler om.
 Lisa Marie Presley: Ian Halperin fortæller om Marie som lidt af et mediestunt, og at de bare blev gift for at vise, at Michael Jackson var en mand. Ian Halperin mener, at Lise blev betalt for at indgå ægteskab med Michael.
 Jordan Chandler og familie: Jordan Chandler var den første, der beskyldte Michael Jackson for at være homoseksuel. Faderen fremstilles mere eller mindre som en grisk mand, der plantede en historie i Jordan Chandler under brug af amorbarbital.
 Tom Sneddon: Tom Sneddon var advokaten mod Michael Jackson i pædofilisagen.

Michael Jackson
Biografier
Litteratur i 2009
Spørgehjørnet

Spørgehjørnet var et radioprogram på DRs P1, hvor Carsten Wiedemann og Martin Møller (senere Eva Schou, Cecilia Flagstad og Andreas Bonne Sindberg) besvarede lytterspørgsmål. Programmet begyndte i 2004 og blev lukket i slutningen af december 2010.

Disse spørgsmål, som dog hverken måtte være af praktisk, politisk eller polemisk karakter, kunne handle om alt mellem himmel og jord. Nogle eksempler: Hvorfor vokser hår på arme og ben ikke lige så hurtigt som på hovedet?
Hvordan foregår snegles parring?
Hvor mørkt er der på Jupiters bagside?
Gik de romerske soldater i takt?

En stor del af spørgsmålene var etymologiske udredninger på forskellige ord og udtryk, som f.eks. Fanden er løs i Laksegade, forskellen mellem et sund og et bælt.

Udgivelser 
Der er også udgivet bøger i forbindelse med programmet: "Den Lille Kloge" med spørgsmål og svar på mange af de spørgsmål der  blev besvaret.
Der blev udgivet 5 bind foruden et samlebind, som man kaldte "Den store kloge".

Radioprogrammer fra Danmarks Radio
Etableret i 2004
Ophørt i 2010
Amobarbital

Amorbarbital er et lægeligt bedøvelsesmiddel. 

Lægemidler tilhørende nervesystemet
Barbiturater
Stefan Kvamm

Stefan Kvamm (født
30. april 1979) er uddannet antropolog og autodidakt musikproducer og komponist. 

Stefan Kvamm har blandt andre arbejdet tæt sammen med Frank Ziaynak (The Wong Boys), Peter Sommer (Alt Forladt), Dorthe Gerlach, De Eneste To, More Blessings med flere.

Stefan Kvamm arbejder med ledelse, projektudvikling og nye samarbejder indenfor kunst, kultur, uddannelse og erhverv.

Referencer 

 Stefan Kvamm vælger med hjertet, Midtjyllands Avis, november 2017
 Stefan Kvamm leder af Kedelhuset, Midtjyllands Avis, juni 2015
 Her kommer Peter Sommer, Skanderborg, Information, januar 2013
 For fuld elektronisk udblæsning, Gaffa, januar 2012
 The Wong Boys pakker nye popnumre ind i pigtråd, Politiken, februar 2010
 The Wong Boys - Punk 2.0, Gaffa , november 2008
 12 nye danske musiknavne du skal høre før de lægger landet ned, DR, marts 2018

Eksterne henvisninger 

 Stefan Kvamm på Discogs
 Stefan Kvamm på Facebook
 Stefan Kvamm på LinkedIn

Sangere fra Danmark
Tjek fødselsår
Oue Kirke

Oue Kirke ligger i landsbyen Oue mellem Hobro og Hadsund. Den er bygget i 1100-tallet og har fra 1980-2017 sammen med Valsgård sogn haft Paul Arnbak som præst, fra 2017 Hanne Munk. Desuden er der siden 2008 tilknyttet en præst for at styrke indsatsen for børnene og de unge i sognene, denne er fra 2017 Jane Jelsbak.

Altertavlen i Oue kirke er et maleri fra 1939 af Rud-Petersen. I baggrunden bag Jesus, Martha og Maria, ses Galilæas bjerge, men kunstneren har malet baggrunden så den samtidig ligner fjorden og bakkerne syd for fjorden (Mariagerfjord), set fra sognet. En kopi af altertavlen (også af Rud-Petersen) fra 1957, er altertavle i Fræer Kirke.

Se også 
 Oue Sogn

Eksterne henvisninger 

 Oue Kirke hos KortTilKirken.dk

Kirker i Mariagerfjord Kommune
Kirker i Aalborg Amt
Kirker i Aalborg Stift
The Prisoner

The Prisoner (1967-1968) er en kultdyrket engelsk science fiction tv-serie skabt og produceret af Patrick McGoohan.

Patrick McGoohan spiller selv hovedrollen som Number Six, en forhenværende hemmelig agent, der indespærres i et fængsel udformet som en hyggelig landsby, hvorfra han jævnligt forsøger at flygte. Samtidigt prøver myndighederne, repræsenteret af Number Two, på alle mulige måder at knække hans vilje.

The Prisoner var en uofficiel fortsættelse af McGoohans populære agent-serie Danger Man (1960-1962), og fik selv en fortsættelse i form af tv-miniserien The Prisoner (2009) med James Caviezel og Ian McKellen.

Kilder 
 Erwin Neutzsky-Wulff: Tv via video: The Prisoner (Inferno nr. 4, 1990)
 Nicolas Barbano: På jagt ind i mystikken (Det Fri Aktuelt, 15.11.1993)
 Rob Fairclough: The Prisoner: The Official Companion to the Classic TV Series (Carlton Books, 2002)
 Steven Paul Davies: The Prisoner Handbook (Pan, 2007)

Eksterne henvisninger 

 
 The Prisoner på AMCTV
 The Prisoner på MBC
 The Prisoner på British Film Institute Screen Online
 John Fund: Why 'The Prisoner' Endures (Wall Street Journal, 20.1.2009)

Science fiction-tv-serier fra Storbritannien
Kultfilm
Fiktive spioner
Britiske tv-serier fra 1960'erne
Tv-programmer fra ITV
Osbæk (Flensborg)

Osbæk (tysk Osbek) er navnet på et vandløb og en forhenværende bebyggelse syd for Farensodde ved Flensborg i Sydslesvig i den nordtyske delstat Slesvig-Holsten. Bebyggelsen nævntes første gang i 1685. Navnet er angeldansk og betegner formodentlig en bæks udmunding. Bebyggelsen blev regnet som del af Tvedskov, indtil hele område i 1910 blev indlemmet i Flensborg kommune. I 1734 nævntes et teglværk på stedet. Sporene herfra er nu helt væk. På stedet findes nu det tyske trafikkontor. 

Selve Osbækken udspringer tæt ved Engelsby. Umiddelbart syd for bækkes munding i Flensborg Fjord opstår 1903 flådestationen Mørvig. Nord derfra byggedes 1907 den nuværende marineskole. Ind ad landet til lå gården Osbæk. Landbruget fortsatte her også efter indlemmelsen i marineområdet, men i 1939 blev de tilbageværende bygninger endelig sprængt under en militæer øvelse. En del af Osbækdalen fungerer i dag som naturområde med blanding af enge, vådområder og agerland.

Kun en tæt på beliggende folkeskole, en gade og det nævnte naturområde Osbækdal holder navnet Osbæk i live. Stednavnet er afledt af substantiv os (glda. ōs). Betydningen af navnet er bækken, hivs munding har form af en stor stillestående vandsamling. Samme navn forekommer flere steder i Danmark og især i Nordslesvig, men også i Sverige.

Litteratur
 Gerret Liebing Schlaber: Fra opland til bydele. Flensborgs bymark og de indlemmede landsbyer i foto og tekst ca. 1860-1930. Flensborg 2009, sider 141 og 143.

Eksterne henvisninger 
 Osbækdalen

Noter 

Bydele i Flensborg
The Ben Stiller Show

The Ben Stiller Show var en amerikansk sketch komedie tv-serie, der blev sendt på FOX fra september 1992 til januar 1993 i USA. Det var et spin-off fra MTV-serien af samme navn. I showet medvirkede Ben Stiller, Andy Dick, Janeane Garofalo og Bob Odenkirk. Karakterskuespilleren John F. O'Donohue optrådte også et enkelt afsnit. Den havde adskillige komiske indslag, med mange parodier fra midten af 1980'erne til starten af 1990'ernes popkultur. Trods de fleste gode anmeldelser, aflyste FOX serien efter kun 12 afnsit, på grund af lave ratings.

Forskelligt fra andre sketch komedie showes brugte The Ben Stiller Show ikke et studio audience eller a Dåselatter. Dette var det eneste FOX sketch komedie program, der ikke brugte dåselatter. Semi-spinoffet, The Andy Dick Show, brugte samme format.

After aflysningen vandt serien i 1993 en Emmy Award for Outstanding Writing in a Variety Series.

Afsnitliste
 The Premiere
 With Bobcat Goldthwait
 With James Doohan
 On Melrose Avenue
 With Colin Quinn
 With Sarah Jessica Parker
 With Rob Morrow 	
 With Flea
 With Garry Shandling
 With Dennis Miller
 At the Beach
 The Last Fox Episode
 The Lost Episode (not part of the original run)

Eksterne henvisninger 
 Ben Stiller Show Web Memorial
 The Ben Stiller Show på TV.com 
 Ben Stiller Show afsnit

Amerikanske tv-serier fra 1990'erne
Tv-programmer fra Fox Broadcasting Company
Oxford University Press

Oxford University Press (OUP) er et britisk universitetsforlag, der er tilknyttet Oxford University. Med sine ca. 4.500 årlige udgivelser er det verdens største universitetsforlag.

Den første bog fra Oxford blev udgivet i 1478, og i 1586 fik det kongeligt privilegium til at trykke bøger. Omkring 1690 fik forlaget rettighederne til at udgive Kong James' bibel, hvilket blev så stor en succes at forlaget en overgang var verdens største forlag. I 1896 etablerede forlaget sig i USA. I dag har Oxford University Press aktiviteter i mere end 50 lande og beskæftiger i alt 4.000 ansatte.

Forlaget er etableret som en almennyttig stiftelse, der årligt donerer 30% af sit overskud til universitetet, dog mindst 12 mio. pund.

Eksterne henvisninger 

 Oxford University Press' hjemmeside

Etableret i 1586
University Press
Forlag fra Storbritannien
University of Oxford
Universidad de Buenos Aires

Universidad de Buenos Aires (UBA) er et statsligt universitet, der er beliggende i Buenos Aires, Argentina. 

Universitetet blev oprettet i 1821 og er med sine ca. 300.000 indskrevne studerende det største universitet i Latinamerika. Det består af 13 fakulteter, 6 universitetshospitaler, 10 museer og har desuden 4 high schools tilknyttet. Det anses for at være Argentinas førende universitet, mens det internationalt rangeres blandt de 200 bedste universiteter, eksempelvis blev det af Times Higher Education placeret som nr. 197 i 2008.

Eksterne henvisninger 

Universidad de Buenos Aires' hjemmeside

Referencer 

Etableret i 1821
Argentina
Universiteter
Buenos Aires
Annisse

Annisse er en landsby i Nordsjælland med . Annisse er beliggende i Annisse Sogn ved Arresø fem kilometer syd for Helsinge og 13 kilometer nordvest for Hillerød. Landsbyen tilhører Gribskov Kommune og er beliggende i Region Hovedstaden.

Annisse Kirke og idrætsforeningen Annisse IF ligger i landsbyen.

Kilder 

Byer i Gribskov Kommune
Inspector Gadget (film)

Inspector Gadget er en amerikansk live-action film fra 1999 baseret på tegnefilms tv-serien af samme navn. Matthew Broderick spillede hovedrollen, sammen med Rupert Everett som Dr. Klo, og Michelle Trachtenberg som Penny. Filmen blev produceret af Caravan Pictures og Walt Disney Pictures, og distribueret af Buena Vista Distribution. Den blev filmet i Pittsburgh i Pennsylvania, Baton Rouge i Louisiana, og Los Angeles i Californien.

Dette var en af de sidste film, der blev produceret af Caravan Pictures, før det blev absorberet til Spyglass Entertainment.

Medvirkende

Eksterne Henvisninger 

Komediefilm fra USA
Amerikanske film fra 1999
Film baseret på tv-serier
Film fra Disney
Annisse Nord

Annisse Nord er en lille by i Nordsjælland med . Annisse Nord er beliggende i Annisse Sogn to kilometer nord for Annisse, tre kilometer syd for Helsinge og 15 kilometer nordvest for Hillerød. Byen tilhører Gribskov Kommune og er beliggende i Region Hovedstaden.

Bjørnehøjskolen ligger i byen.

Kilder 

Byer i Gribskov Kommune
Jørgen Lund (erhvervsleder)

Jørgen Lund (17. maj 1935 i Odense – 15. marts 2010 smst.) var en dansk erhvervsleder og rådmand i Odense Kommune.

Lund tog realeksamen fra Mulernes Legatskole i 1952, blev handelsuddannet i 1955 og tog HD i regnskabsvæsen fra Harvard i 1975. Han begyndte karrieren på Maskinfabrikken Taarup i 1960 og var fra 1975 direktør samme sted. Fra 1980-1981 var han administrerende direktør for DLAM og 1981-1984 koncernchef i Kongskilde A/S. Fra 1984 til 1997 var han administrerende direktør for Albani Bryggerierne.

I 1997 efterfulgte han Lennart Larson som Venstres spidskandidat til Odense Byråd og blev efter konstitueringen rådmand i Kultur- og Socialforvaltningen; en post han beholdt efter valget i 2001. Han var desuden medlem af Økonomiudvalget. Ved kommunalvalget 2005 genopstillede han ikke og blev som politisk leder af Venstre i Odense efterfulgt af Jane Jegind.

Jørgen Lund døde efter flere års kræftsygdom.

Kilder 
 Eks-rådmand og Albanidirektør død Fyens Stiftstidende 17. marts 2010
 For pæn til politik Fyens Stiftstidende 14. maj 2005

Personer fra Odense
Kommunalbestyrelsesmedlemmer fra Venstre
Medlemmer af Odense Byråd
Erhvervsfolk fra Danmark
Riddere af Dannebrog
Rådmænd i Odense
Dronningmølle

Dronningmølle er et kyst- og sommerhusområde i byområdet Hornbæk-Dronningmølle i Nordsjælland . Dronningmølle er beliggende ved Øresund fire kilometer vest for Hornbæk, seks kilometer øst for Gilleleje og 22 kilometer nord for Hillerød. Byområdet tilhører Gribskov Kommune og er beliggende i Esbønderup Sogn. I byen findes Dronningmølle Station, der er station på Hornbækbanen.

Etymologi 
Navnet Dronningmølle, dronningens mølle, skriver sig fra en vandmølle, som blev bygget i 1588 af dronning Sophie, hustru til kong Frederik 2, som ejede et areal lige ved udløbet af Esrum Å i Dronningmøllebugten.

Historie 

Ifølge matriklen af 1682 udgjorde det dyrkede areal 7,1 tønder land skyldsat til 3,63 tønder hartkorn.

Ved århundredeskiftet lå der et bageri og og en købmandshandel i tilknytning til Dronningmølle.

Dronningmølle ville næppe have eksisteret, hvis det ikke havde været for industrimagnaten, kaffegrosserer Ferdinand Andersen, der købte Dronningmølle Slot i 1895. Andersen havde sat sig for, at bygge et teglværk, da der i Villingebæk var både plads og ler til et sådant. I 1896 bliver aktieselskabet Dronningmølle Teglværk etableret. Leret kom fra to store lergrave på Villingebæk Strandvejs nordside, hvor den vestlige stadig tydeligt ses og i dag betegnes som Lergravssøen, mens den østlige er blevet delvis genopfyldt og planeret, og rummer en campingplads og ferielejligheder. Efter en brand i 1929 blev værket genopført med nye ovne og større kapacitet, så det kunne levere ca. 11 millioner teglsten om året. Det betød imidlertid, at lergravene blev større og leret efterhånden opbrugt, og da gravene var blevet så dybe, at de forstyrrede hele områdets vandforsyning, blev teglværket nedlagt after krigen (WWII) i 1940'erne. De mange industribygninger blev jævnet med jorden og lergravene hurtigt fyldt med vand. Kommunen udlagde arealerne til sommerhusbebyggelse, dog er en del bygninger stadig bevaret, bl.a. Villingebæk Strandvej 519, der var arbejdelbolig for fem familier, og den større to-etagers bygning nr. 540, der var kontorbygning og bestyrerbolig.

Teglværket, der i sin storhedstid omkring 60 arbejdere, udskibede oprindeligt tegl fra en lang mole ud i Øresund (Kattegat begynder længere mod vest ved Gilleleje), men senere fik Ferdinand Andersen, der var storaktionær i Hornbækbanen, denne forlænget i 1916 til teglværket og videre til Gilleleje. Han bestemte at stationen skulle hedde Dronningmølle. Herefter foregik det meste af transporten med jernbane.

Det var dog først efter 2. verdenskrig og frem til omkring 1970, at der udviklede sig et større sommerhusområde (Hornbæk-Dronningmølle) i tilknytning til Dronningmølle.

Noter

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975),